《菊花》
宋代·方一夔

不入萎红烂紫场，萧然清苦凛风霜。客中衰鬓随秋老，篱下寒枝似旧香。

千载有陶期汗漫，几人后屈话凄凉。每愁摇落知谁在，只有黄花守死黄。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。